Lav et referat af nedenstående tekst:

Tekst:
Det blev en noget dramatisk start på dagen i Retten i Hjørring, hvor ebh-sagen fortsatte tirsdag. Forsvarerne i sagen havde krævet, at anklagerne blev erklæret inhabile, og derfor blev sagen afbrudt, så dommeren kunne tage stilling til problemstillingen. Dommeren afsagde kendelsen, at de to anklagere ikke er inhabile, og at de derfor kan fortsætte med at føre sagen. Forsvarerne beskyldte anklagemyndigheden for at bryde sin tavshedspligt og retsplejeloven, fordi de havde afspillet en telefonsamtale uden for retssalen - en telefonsamtale, som også bruges som bevis i sagen. Men dommeren mente altså ikke, at det gør anklagerne inhabile.

Referat:
Anklagerne i ebh-retssagen er ikke inhabile. Sådan lød kendelsen tirsdag formiddag i Retten i Hjørring, hvor sagen mod fem tidligere ansatte i ebh bank og Sparekassen Himmerland startede dramatisk ud.